Salam nigah ucun baw vuranda hansi analizleri verdirirsiz? Rusumlari ne qederdi?
Nikaha daxil olmaq istəyən şəxslər İİV/QİÇS və sifilis xəstəlikləri üzrə tibbi müayinədən keçməlidirlər.Nəzərinizə çatdırırıq kinikahın qeydə alınması ilə bağlı tələb olunan tibbi müayinədən keçməni təsdiq edən arayış “ASAN xidmət” mərkəzlərində (1 saylı Gəncə regional “ASAN xidmət” mərkəzi istisna olmaqla) fəaliyyət göstərən tibb müəssisəsindən və yaxud nikaha daxil olmaq istəyən tərəflərdən birinin yaşayış yeri üzrə siyahısı İcbari Tibbi Sığorta üzrə Dövlət Agentliyi tərəfindən müəyyən edilən dövlət və bələdiyyə tibb müəssisələrindən əldə oluna bilər. “ASAN xidmət” mərkəzlərində bir nəfər üçün sənədin verilməsi ilə bağlı 12 manat ödəniş nəzərdə tutulub. Sənədi əldə etdikdən sonra nikahın qeydə alınması ilə bağlı  istənilən "ASAN xidmət" mərkəzinə müraciət edə bilərsiniz. Əgər nikah digər VVADQ (ZAQS) şöbəsində qeydə alınacaqsaöncədən həmin şöbədən "ASAN xidmət" mərkəzi vasitəsi ilə verilən  sənədin qəbul edilib-edilməyəcəyinə dair məlumatı dəqiqləşdirməyiniz xahiş olunur. 
Ətraflı məlumat əldə etmək üçün bu linkə daxil ola bilərsiniz: https://asan.gov.az/az/service/asan-xidmetler/funksional-yardimci-xidmetler/tibb-xidmetleri/nikaha-daxil-olmaq-isteyen-sexslerin-tibbi-mueayineden-kecdiklerini-tesdiq-eden-arayisin-verilmesi